S-2612/2020

Dómur

Mál þetta, sem þingfest var 27. október 2020 og dómtekið sama dag, höfðaði lögreglustjórinn á höfuðborgarsvæðinu með ákæru 29. september 2020 á hendur G-kvk-þgf K-kvk-þgf S-kvk-þgf, kt. 0000000000, […], „fyrir eftirtalin umferðar og fíkniefnalagabrot, með því að hafa:

1. Mánudaginn 30. september 2019 ekið bifreiðinni […] svipt ökurétti, með 76 km hraða á klukkustund suður Vesturlandsveg, í Hvalfjarðargöngunum, þar sem leyfður hámarkshraði var 70 km á klukkustund.

M: 313201922249

Telst brot þetta varða við 3., sbr. 5. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 4. október 2019 ekið bifreiðinni […] svipt ökurétti, með 79 km hraða á klukkustund norður Vesturlandsveg, í Hvalfjarðargöngunum, þar leyfður hámarkshraði var 70 km á klukkustund.

M: 313201922406

Telst brot þetta varða við 3., sbr. 5. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 4. mars 2020 á lögreglustöðinni við Hverfisgötu 113115 í Reykjavík haft í vörslum sínum 1,84 g af maríhúana, sem lögreglumenn fundu í veski ákærðu.

M: 007202011025

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Miðvikudaginn 6. maí 2020 ekið bifreiðinni […] svipt ökurétti og óhæf til að stjórna henni örugglega vegna áhrifa ávana og fíkniefna (í blóði mældist amfetamín 320 ng/ml, metýlfenídat 10 ng/ml og tetrahýdrókannabínól 3,8 ng/ml) vestur Vesturlandsveg í Reykjavík, við N1, þar sem lögregla stöðvaði aksturinn og að hafa ekið bifreiðinni án þess að hafa öryggisbelti spennt.

M: 007202023168

Telst brot þetta varða við 1., sbr. 2. mgr. 50. gr., 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 1,84 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Fyrir dómi viðurkenndi ákærða skýlaust þau brot sem upp eru talin í 1., 2. og 4. tölulið ákærunnar. Að því er 3. tölulið varðar gekkst ákærða við þeirri háttsemi sem þar er lýst, en taldi hana þó refsilausa. Hins vegar féllst hún á upptökukröfu ákæruvaldsins. Ákæruvaldið óskaði þá bókað að fallið væri frá 3. tölulið ákærunnar.

Þar sem ákærða játaði skýlaust þá háttsemi sem hún er sökuð um í ákæru, og að teknu tilliti til þess að ákæruvaldið féll frá ákærulið 3, var farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi höfðu tjáð sig stuttlega um lagaatriði og ákvörðun viðurlaga. Krafðist ákærða vægustu refsingar sem lög leyfa og að sakarkostnaður yrði greiddur úr ríkissjóði.

II

Sannað er með skýlausri játningu ákærðu, sem er í samræmi við framlögð sakargögn, að hún hafi gerst sek um þá háttsemi sem henni er gefin að sök í ákæru, að teknu tilliti til þeirrar breytingar sem áður getur, og er háttsemin þar réttilega heimfærð til refsiákvæða.

Ákærða er fædd í […]. Samkvæmt framlögðu sakavottorði, dagsett 23. september 2020, á hún langan sakaferil að baki, allt til 26. maí 2010, oftast vegna aksturs bifreiðar undir áhrifum áfengis eða ávana og fíkniefna og svipt ökurétti. Frá þeim tíma hefur hún alls sjö sinnum verið svipt ökurétti, fyrst til skemmri tíma en síðar ævilangt. Með dómi 10. janúar 2014 var hún fyrst dæmd til ævilangrar ökuréttarsviptingar, en eftir það hefur ævilöng ökuréttarsvipting verið áréttuð í fjögur skipti. Frá sama tíma, 10. janúar 2014, hefur henni jafnframt verið gert að sæta fangelsisrefsingu, síðast með dómi Héraðsdóms Reykjaness 5. júní 2020, en þá var hún dæmd í fangelsi í tvö ár og tíu mánuði fyrir fjölda umferðarlagabrota á árinu 2019, auk fíkniefnalagabrots. Með þeim brotum rauf ákærða jafnframt skilorð reynslulausnar sem henni var veitt 25. júlí 2018 í tvö ár á eftirstöðvum 305 daga refsingar samkvæmt eldri dómum. Samkvæmt ofangreindu verður við það miðað að ákærða hafi nú í áttunda sinn eftir uppsögu dóms 26. maí 2010 og innan ítrekunartíma, sbr. 1. og 3. mgr. 71. gr. almennra hegningarlaga nr. 19/1940, verið fundin sek um að aka svipt ökuréttindum, en í níunda sinn að aka undir áhrifum áfengis eða ávana og fíkniefna.

Brot ákærðu í máli þessu, sem hún hefur þegar gengist við, voru öll framin fyrir uppsögu fyrrnefnds dóms Héraðsdóms Reykjaness 5. júní 2020. Með vísan til 78. gr. almennra hegningarlaga nr. 19/1940 ber því nú að dæma henni hegningarauka, er samsvarar þeirri þyngingu refsingarinnar sem kynni að hafa orðið ef dæmt hefði verið um öll brotin í því máli. Að þessu gættu, svo og að teknu tilliti til skýlausrar játningar ákærðu, þykir refsing hennar hæfilega ákveðin fangelsi í tvo mánuði. Með vísan til 101. gr. umferðarlaga nr. 77/2019 verður jafnframt áréttuð ævilöng ökuréttarsvipting ákærðu.

Við þingfestingu málsins samþykkti ákærða upptöku á 1,84 g af maríhúana, sem lögregla fann í veski hennar 4. mars 2020, sbr. 3. tölulið ákærunnar. Samkvæmt því og með vísan til lagaákvæða í ákæru verða þau fíkniefni gerð upptæk. Loks verður ákærðu með vísan til 1. mgr. 235. gr. laga nr. 88/2008 um meðferð sakamála gert að greiða allan sakarkostnað málsins, en þar er um ræða kostnað við lögreglurannsókn, 154.015 krónur, og þóknun til skipaðs verjanda ákærðu, G-kk-ef J-kk-ef E-kk-ef lögmanns, sem þykir hæfileg ákveðin 137.640 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Dómsorð:

Ákærða, G-kvk-nf K-kvk-nf S-kvk-nf, sæti fangelsi í tvo mánuði.

Ákærða er svipt ökurétti ævilangt.

Ákærða sæti upptöku á 1,84 g af maríhúana.

Ákærða greiði 291.655 í sakarkostnað, þar með talda þóknun skipaðs verjanda síns, G-kk-ef J-kk-ef E-kk-ef lögmanns, 137.640 krónur.

I-kk-nf E-kk-nf reynslulausnar sem henni var veitt 25. júlí 2018 í tvö ár á eftirstöðvum 305 daga refsingar samkvæmt eldri dómum. Samkvæmt ofangreindu verður við það miðað að ákærða hafi nú í áttunda sinn eftir uppsögu dóms 26. maí 2010 og innan ítrekunartíma, sbr. 1. og 3. mgr. 71. gr. almennra hegningarlaga nr. 19/1940, verið fundin sek um að aka svipt ökuréttindum, en í níunda sinn að aka undir áhrifum áfengis eða ávana og fíkniefna.

Brot ákærðu í máli þessu, sem hún hefur þegar gengist við, voru öll framin fyrir uppsögu fyrrnefnds dóms Héraðsdóms Reykjaness 5. júní 2020. Með vísan til 78. gr. almennra hegningarlaga nr. 19/1940 ber því nú að dæma henni hegningarauka, er samsvarar þeirri þyngingu refsingarinnar sem kynni að hafa orðið ef dæmt hefði verið um öll brotin í því máli. Að þessu gættu, svo og að teknu tilliti til skýlausrar játningar ákærðu, þykir refsing hennar hæfilega ákveðin fangelsi í tvo mánuði. Með vísan til 101. gr. umferðarlaga nr. 77/2019 verður jafnframt áréttuð ævilöng ökuréttarsvipting ákærðu.

Við þingfestingu málsins samþykkti ákærða upptöku á 1,84 g af maríhúana, sem lögregla fann í veski hennar 4. mars 2020, sbr. 3. tölulið ákærunnar. Samkvæmt því og með vísan til lagaákvæða í ákæru verða þau fíkniefni gerð upptæk. Loks verður ákærðu með vísan til 1. mgr. 235. gr. laga nr. 88/2008 um meðferð sakamála gert að greiða allan sakarkostnað málsins, en þar er um ræða kostnað við lögreglurannsókn, 154.015 krónur, og þóknun til skipaðs verjanda ákærðu, G-kk-ef J-kk-ef E-kk-ef lögmanns, sem þykir hæfileg ákveðin 137.640 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Ákærða, G-kvk-nf K-kvk-nf S-kvk-nf, sæti fangelsi í tvo mánuði.

Ákærða er svipt ökurétti ævilangt.

Ákærða sæti upptöku á 1,84 g af maríhúana.

Ákærða greiði 291.655 í sakarkostnað, þar með talda þóknun skipaðs verjanda síns, G-kk-ef J-kk-ef E-kk-ef lögmanns, 137.640 krónur.

I-kk-nf E-kk-nf